
ŠAKIŲ RAJONO SAVIVALDYBĖS MERAS

POTVARKIS
DĖL APDOVANOJIMO PADĖKOS RAŠTAIS

2023 m. rugsėjo   d. Nr. MP-
Šakiai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi,
apdovanoju Padėkos raštais:
1. 2023 m. gegužės mėnesį:
Ūkio, architektūros ir investicijų skyriaus vyriausiąjį specialistą Vytautą Mauzą – už ilgametį, nuoširdų darbą, rūpestį, kad Šakių kraštas nuolat gražėtų, kad čia būtų smagu gyventi, už puikų darbą komandoje, bendruomeniškumo jausmą, sugebėjimą sutarti su kolegomis ir su visa savivaldybės bendruomene darbinės karjeros baigimo proga linkėdamas stiprios sveikatos, laimės asmeniniame gyvenime ir gražių ateities planų.
Vaikų ir jaunimo dramos studijos vadovę Viliją Meškaitienę – už neišsenkančias idėjas ir atsidavimą jau 33-ojo „Scenos pavasario“ žiedams, už vaikams skiepijamą meilę lietuviškam žodžiui, teatro scenai. Jūsų kūryba nepalieka abejingų, verčia žavėtis ir skleistis aplinkiniams. Linkiu asmeninės laimės, dar daug scenos pavasarių ir sėkmingo kūrybinio kelio.
Gintą Čekauską – už svarų indėlį puoselėjant etninės kultūros ir nematerialaus kultūros paveldo vertybes – Skiedrinės stogdengystės tradicijas. Dėkoju už atsidavimą ir iniciatyvas, kuriomis garsinate mūsų kraštą.
Griškabūdžio seniūnijos socialinių išmokų specialistę Liuciją Maksvytienę – už Jūsų atsidavimą ir ilgametį, nuoširdų darbą. Be Jūsų atsidavimo sunkiai įsivaizduojamas daugelio vienišų, neįgalių, garbaus amžiaus žmonių gyvenimas. Jūsų pastangų ir nuveiktų darbų išmatuoti neįmanoma. Nors veiklos rezultatus ne visada pastebėjo ir įvertino aplinkiniai, tačiau Jūsų darbas buvo prasmingas ir labai reikšmingas mūsų visuomenei ir vertas gražiausių padėkos žodžių. Didžiausios sėkmės naujame gyvenimo etape ir tegul nepristinga jėgų kasdieniame Jūsų gyvenime, dalijant žmogiškumą, gerumą ir viltį!
Tapytoją Vytautą Kauną – už paveikslus, kuriuose atsiveria jautri tapytojo siela ir gilus vidinis pasaulis, už išgyvenimus, kurie išsilieja spalvų upėmis Jūsų drobėse, už tai, kad pastebite gražias Zanavykijos lygumas, gamtos grožį, paprastas detales, kurios Jūsų paveiksluose suspindi išskirtiniu grožiu ir prasme, šviesa ir šiluma. Ir toliau kurkite, veskite mus spalvų pasaulio takais, mokykite jaunuosius dailininkus pažinti paslaptingą meno pasaulį. Asmeninio jubiliejaus proga nuoširdžiai linkiu stiprios sveikatos, įkvėpimo, gyvenimo pilnatvės.
Liepalotų bendruomenės „Tėviškė“ pirmininkę Alvyrą Janavičienę – už iniciatyvumą, nenuilstamą rūpestį savo bendruomenės kasdiena ir šventėmis, už bendruomenės telkimą naudingai veiklai ir atsidavimą Liepalotų bendruomenei „Tėviškė“. Dėkoju už pastangas, entuziazmą ir energiją, kurią dalijatės su visa bendruomene. Linkiu neišblėstančio optimizmo žengti pirmyn, sveikatos ir laimės.
2. 2023 m. birželio mėnesį:
Fortepijono 8 klasės mokinę Mariją Jakaitytę – už aktyvumą ir uolumą, už kantrybę ir ryžtą, už nelengvą triūsą ir jį vainikuojančią sėkmę aktyviai dalyvaujant koncertinėje ir konkursinėje veikloje.
Panemunių mokyklos-daugiafunkcio centro mokytoją Violetą Šuopienę – už ilgametį ir nuoširdų darbą, aktyvią visuomeninę veiklą gimtosios kalbos ir lietuvių liaudies šokio puoselėjimą, už iniciatyvumą, kūrybiškumą, pasididžiavimą savo mokykla, Kriūkų mokyklos 110 metų jubiliejaus proga nuoširdžiai dėkodamas linkiu naujų kūrybinių sumanymų, džiugių akimirkų ir tvirtos sveikatos.
Lukšių žemės ūkio bendrovės vadovą Kastytį Krištolaitį – už tai, kad neliekate abejingas prašant pagalbos, už finansinę paramą ir prisidėjimą prie Lukšių kultūros organizuojamų renginių, už Lukšių bendruomenės centro veiklų rėmimą bei pagalbą Lukšių seniūnijai tvarkant miestelio erdves. Linkėdamas sėkmės ir sveikatos dėkoju už socialiai atsakingą požiūrį.  
Darių Kurą  –  už visuomeniškumą ir nuoširdumą darant gražius, prasmingus darbus Lukšiams ir asmeninį prisidėjimą prie Lukšių kultūros centro organizuojamų kultūrinių renginių. Linkėdamas sveikatos ir asmeninės sėkmės dėkoju už Jūsų atsidavimą šiam kraštui.
Romualdą Mulvinską – už visuomeniškumą ir nuoširdumą darant gražius, prasmingus darbus Lukšiams ir prisidėjimą prie Lukšių kultūros organizuojamų kultūrinių renginių. Linkėdamas sveikatos ir asmeninės sėkmės dėkoju už Jūsų atsidavimą šiam kraštui.
Gintautą Linartą – už nuolatinį bendradarbiavimą ir prisidėjimą įvairiomis veiklomis puoselėjant ir tvarkant Lukšių miestelio erdves, už iniciatyvumą ir geranorišką pagalbą organizuojant kultūrinius renginius. Stiprios sveikatos ir sėkmės asmeniniame gyvenime. Ačiū, kad esate puikus aktyvaus bendruomenės nario pavyzdys.
3. Liepos mėnesį:
Bendruomenės centrą „SANTAKA“ ir jos pirmininkę Loretą Adomaitienę  – už iniciatyvumą ir prasmingus darbus, buriančius, puoselėjančius ir stiprinančius savo krašto bendruomenę bei miesto grožį. Sveikindamas Kudirkos Naumiesčio 380 metų sukakties proga linkiu tolimesnių kūrybinių idėjų kuriant šios bendruomenės šviesią ateitį.
Linutę ir Tomą Kareivus – už verslumą, bendrystę ir prasmingus darbus, puoselėjančius miesto grožį. Sveikindamas Kudirkos Naumiesčio 380 metų sukakties proga linkiu pasisekimo veiklose, sveikatos ir neblėstančios energijos
Lukšių Vinco Grybo gimnazijos abiturientę Kotryną Kuraitę – už gerus brandos egzaminų rezultatus, dalyvavimą olimpiadose ir konkursuose, aktyvią pilietinę, bendruomeninę veiklą gimnazijoje bei rajone, savanorystės idėjų skleidimą ir jų įgyvendinimą. Tikiu, kad savo talentais ir pastangomis pasieksi visus tikslus ir įgyvendinsi svajones. Sėkmės naujame etape ir ryžtingame žingsnyje į ateitį!
Griškabūdžio gimnazijos abiturientę Gabiją Lenkaitytę – už labai gerus mokymosi rezultatus, atsakingumą, stropumą, bendruomeniškumą, iniciatyvumą, dalyvavimą gimnazijos tarybos veikloje ir mokinių savivaldoje, renginių organizavimą ir vedimą, nuoširdžią ir atsakingą pagalbą klasės auklėtojai, dalyvavimą merginų šokių kolektyvo „Vaivora“ veikloje, pasiekimus rajoniniuose konkursuose ir olimpiadose. Sėkmės naujame etape ir ryžtingame žingsnyje į ateitį!
Griškabūdžio gimnazijos abiturientę Ugnę Naujokaitytę – už labai gerus mokymosi rezultatus, atsakingumą, stropumą, bendruomeniškumą, iniciatyvumą, dalyvavimą gimnazijos tarybos veikloje ir mokinių savivaldoje, renginių organizavimą ir vedimą, nuoširdžią ir atsakingą pagalbą klasės auklėtojai, dalyvavimą merginų šokių kolektyvo „Vaivora“ ir Griškabūdžio vaikų folkloro kolektyvo „Užnovietis“ veikloje, pasiekimus rajoniniuose ir regioniniuose konkursuose ir olimpiadose. Sėkmės naujame etape ir ryžtingame žingsnyje į ateitį!
Griškabūdžio gimnazijos abiturientę Beatričę Budreckaitę – už labai gerus mokymosi rezultatus, atsakingumą, stropumą, visuomeninę veiklą, dalyvavimą merginų šokių kolektyvo „Vaivora“ veikloje, pasiekimus rajoniniuose konkursuose ir olimpiadose, meilę gimtajai kalbai ir jos tyrinėjimą, pasiektus aukštus rezultatus respublikiniame Jaunųjų filologų konkurse, atstovavimą rajono ir šalies mokiniams Lietuvių valstybinės kalbos šimtmečio minėjime Lietuvos Respublikos Seime. Sėkmės naujame etape ir ryžtingame žingsnyje į ateitį!
Šakių „Žiburio“ gimnazijos abiturientą Deimantą Indriūną – už aktyvią visuomeninę, tarptautinę veiklą, dalyvavimą ir iniciatyvas Šakių Jaunimo reikalų taryboje, Lietuvos moksleivių sąjungoje, už rezultatyvų dalyvavimą olimpiadose ir konkursuose bei kūrybiškumą ir savanorystę, gimnazijos renginių, susitikimų organizavimą ir vedimą. Sėkmės naujame etape ir ryžtingame žingsnyje į ateitį!
Šakių „Žiburio“ gimnazijos abiturientę Ivetą Česnulevičiūtę – už labai gerą mokymąsi ir rezultatyvų dalyvavimą olimpiadose ir konkursuose, už aktyvią visuomeninę veiklą gimnazijoje, savanorystę Lietuvos moksleivių sąjungos Šakių rajono mokinių taryboje, už  įvairių veiklų rajono jaunimui organizavimą. Sėkmės naujame etape ir ryžtingame žingsnyje į ateitį!
Šakių „Žiburio“ gimnazijos abiturientę Austėją Ižganaitę – už aktyvią visuomeninę ir savanorišką veiklą Šakių rajono Mokinių ir Jaunimo reikalų tarybose, Lietuvos moksleivių sąjungos Valdyboje, už sporto pasiekimus lengvosios atletikos respublikinėse ir rajoninėse žaidynėse bei čempionatuose. Sėkmės naujame etape ir ryžtingame žingsnyje į ateitį!
Šakių „Žiburio“ gimnazijos abiturientę Ūlą Balaševičiūtę – už aktyvią visuomeninę ir ekologinės krypties veiklą, už iniciatyvas, kūrybiškumą ir savanorystę įvairiuose rajono, šalies bei tarptautiniuose renginiuose ir judėjimuose, už rezultatyvų dalyvavimą respublikiniuose konkursuose. Sėkmės naujame etape ir ryžtingame žingsnyje į ateitį!
Šakių „Žiburio“ gimnazijos abiturientą Deividą Išganaitį – už puikius matematikos brandos egzamino rezultatus. Įdėtos pastangos, atkaklumas ir ryžtas davė saldžius vaisius, kurie neabejotinai suteiks daug šviesių ateities galimybių. Linkiu sėkmės ir motyvacijos tolimesnėje gyvenimo kelionėje. Nuoširdžiai sveikinu su puikiais rezultatais!
Šakių „Žiburio“ gimnazijos matematikos mokytoją Remigiją Kučiauskienę – už atsakingumą ir atsidavimą savo profesijai, profesionalų pedagoginį darbą, sėkmingai parengus abiturientus valstybiniams brandos egzaminams. Linkėdamas visokeriopos sėkmės, dėkoju Jums už pastangas, kantrybę ir išmintį, kuriais dalijatės su mūsų mokiniais.
Kudirkos Naumiesčio Vinco Kudirkos gimnazijos   abiturientę Dianą Bakulaitę – už labai gerą mokymąsi ir brandos egzaminų laikymą, aktyvią veiklą rajono mokinių taryboje,  savanorystę ir jos sklaidą tarp rajono mokinių bei dalyvavimą meno saviveikloje. Tikiu, kad savo talentais ir pastangomis pasieksi visus tikslus ir įgyvendinsi svajones. Sėkmės naujame etape ir ryžtingame žingsnyje į ateitį!
Kudirkos Naumiesčio Vinco Kudirkos gimnazijos abiturientę Skaivą Barkauskaitę – už labai gerą mokymąsi ir brandos egzaminų laikymą, aktyvią  visuomeninę veiklą, dalyvavimą olimpiadose, bei meno saviveikloje. Tikiu, kad savo talentais ir pastangomis pasieksi visus tikslus ir įgyvendinsi svajones. Sėkmės naujame etape ir ryžtingame žingsnyje į ateitį!
Kudirkos Naumiesčio Vinco Kudirkos gimnazijos   abiturientę Viltę Kazlauskaitę – už puikius mokymosi ir gerus brandos egzaminų rezultatus. Įdėtos pastangos, atkaklumas ir ryžtas davė saldžius vaisius, kurie neabejotinai suteiks daug šviesių ateities galimybių. Linkiu sėkmės ir motyvacijos tolimesnėje gyvenimo kelionėje. Tikiuosi, kad ateityje Jūsų pasiekimai bus tik dar ryškesni ir didesni. Nuoširdžiai sveikinu su puikiais rezultatais!
Patašinės kaimo naujakurius Jurgitą ir Edgarą Kalėdas – už įdėtas pastangas ir iniciatyvas gražinant ir tvarkant Patašinės kaimo aplinką. Dėkoju, kad su savo entuziazmu, darbštumu ir kūrybiškumu Jūs esate puikus pavyzdys bendruomenei.
Paluobių bendruomenės centro narę Ireną Kerušauskienę – už  aktyvią visuomeninę veiklą Paluobių kaimo bendruomenėje. Dėkoju už iniciatyvas ir skirtą laiką. Linkiu Jums sėkmės, energijos ir sveikatos tęsti prasmingus darbus.
Griškabūdžio miestelio gyventoją Ramūną Atgalainį – už nuveiktus prasmingus ir reikalingus darbus Griškabūdžio miestelio žmonių labui bei svarią pagalbą bendruomenės centro veiklose. Linkėdamas energijos ir sveikatos, dėkoju už Jūsų indėlį bendruomenei.
4. 2023 m. rugpjūčio mėnesį:
Veršių bendruomenės centro pirmininkę Laiminą Auštrienę – už atsidavimą, energiją ir iniciatyvas, kurias jau 15 metų skiriate bendruomenės gerovei ir jos telkimui. Dėkoju už Jūsų ištikimybę, pasiaukojimą bei svarų indėlį šiai bendruomenei. Linkiu visokeriopos sėkmės, naujų, pirmyn vedančių iššūkių.
Žvirgždaičių bendruomenės narę Astą Baubonienę – už atsidavimą, idėjas ir pastangas, kurios paverčia Žvirgždaičius gyvu ir dinamišku miesteliu. Dėkoju Jums už energiją, nepakeičiamą indėlį ir meilę savo miesteliui, nes Jūsų aktyvi veikla yra įkvėpimas ir pavyzdys visiems. Sveikatos ir naujų kūrybinių idėjų.
Baltrušių bendruomenės centrą (pirmininkas Kęstutis Kudirka) – už prasmingą veiklą, buriančią, puoselėjančią ir stiprinančią savo krašto bendruomenę bei kaimo grožį. Sveikindamas Baltrušių bendruomenės centro 15 metų sukakties proga linkiu Jums aktyvios veiklos, kūrybinių idėjų, stiprinant bendruomenės dvasią.
Kudirkos Naumiesčio Vinco Kudirkos gimnazijos pradinių klasių mokytoją Vildą Stoliarenokienę – už ilgametį pedagoginį darbą, nuoširdų atsidavimą ir  puikų vadovavimą klasei, gebėjimą atrasti ir skatinti naujus talentus, jaunosios kartos vertybinių nuostatų, skatinančių  tapti doru, siekiančiu žinių, savarankišku, atsakingu, žmogumi ugdymą. Linkiu visokeriopos sėkmės, sveikatos ir asmeninės laimės.
Kudirkos Naumiesčio Vinco Kudirkos gimnazijos ikimokyklinio ugdymo mokytoją Anelę Macijauskienę – už ilgametį pedagoginį darbą, nuoširdų atsidavimą ugdytinių grupei bei gebėjimą atrasti naujus talentus, jaunosios kartos vertybinių nuostatų, skatinančių  tapti doru, siekiančiu žinių, savarankišku, atsakingu žmogumi ugdymą. Linkiu visokeriopos sėkmės, sveikatos ir asmeninės laimės

